melléklet a 58/2025. (II.19.) határozathoz

**RENDELET-TERVEZET**

**Mór Városi Önkormányzat Képviselő-testületének  
.../2025. (III. 31.) önkormányzati rendelete  
a személyes gondoskodást nyújtó ellátásokról szóló 11/2015. (V.6.) önkormányzati rendelet módosításáról**

[1] E rendelet célja a személyes gondoskodás körébe tartozó szociális ellátások ellenértékeként megállapított összeg felülvizsgálata.

[2] Mór Városi Önkormányzat Képviselő–testülete a szociális igazgatásról és szociális ellátásokról szóló 1993. évi III. törvény 92. § (1) bekezdés b) pontjában, 92. § (2) bekezdésében és a Móri Többcélú Kistérségi Társulás Társulási Megállapodás VII. fejezet 1.17. pontjában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva, a Móri Többcélú Kistérségi Társulásban résztvevő helyi önkormányzatok képviselő-testületeinek a jogalkotásról szóló 2010. évi CXXX. törvény 5. § (5) bekezdésében meghatározott hozzájárulásával, Mór Városi Önkormányzat Képviselő-testületének az önkormányzat szervezeti és működési szabályzatáról szóló 5/2015. (IV.1.) önkormányzati rendelete 30. § (4) bekezdésében biztosított véleményezési jogkörében eljáró Pénzügyi Bizottság és Szociális és Egészségügyi Bizottság véleményének kikérésével a következőket rendeli el:

**1. §**

Mór Városi Önkormányzat Képviselő-testületének a személyes gondoskodást nyújtó ellátásokról szóló 11/2015. (V. 6.) önkormányzati rendelete 1. melléklete helyébe az 1. melléklet lép.

**2. §**

Ez a rendelet 2025. május 1-jén lép hatályba.

*1. melléklet a .../2025. (III. 31.) önkormányzati rendelethez*

„*1. melléklet a 11/2015.(V.6.) önkormányzati rendelethez*

**A személyes gondoskodás körébe tartozó szociális ellátások intézményi térítési díja**

|  | **A** | **B** |
| --- | --- | --- |
| **1** | **Személyes gondoskodás körébe tartozó szociális ellátás** | **Térítési díj** |
| **2** | **Étkezés napi egyszeri** | 945,-Ft+ÁFA |
| **3** | **Étkezés napi egyszeri kiszállítással** | 1.130,-Ft+ÁFA |
| **4** | **Étkezés napi háromszori** | 1.480,-Ft+ÁFA |
| **5** | **Házi segítségnyújtás** | 1.320,-Ft/óra |
| **6** | **Nappali ellátás** | 740,-Ft/nap |
| **7** | **Szállítás** | 85,- Ft/alkalom |

”